Dokter se liggaam naby waterval gevind | Maroela Media
Dokter se liggaam naby waterval gevind
Kelsey Musgrove [Foto: Verskaf]
Die liggaam van 'n 26-jarige mediese dokter wat verlede week vermis geraak het terwyl sy op 'n staptog was, is in die noorde van Wisconsin, VSA, gevind. Sy het gaan stap en nooit weer teruggekeer nie.
CBS News berig Kelsey Musgrove het op 26 Maart die laaste keer met haar familie kontak gehad toe sy hulle laat weet het dat sy by Potato River Falls, 'n waterval in Iron County, aangekom het.
Musgrove is vier dae later as vermis aangemeld nadat sy nie teruggekeer het na Middleton nie, het Paul Samardich, sheriff van Iron County, in 'n persverklaring gesê.
Die polisie het Musgrove se voertuig in 'n parkeerarea by Potato River Falls opgespoor en 'n volskaalse soektog begin. Sowat 25 agentskappe het met die soektog gehelp.
"Alle aanduidings op die toneel en inligting van familie en vriende laat ons glo dat sy langs die Potato-rivier gaan stap het en nie na haar voertuig teruggekeer het nie," het Samardich gesê.
Musgrove se liggaam is Sondag in 'n gebied naby die waterval opgespoor. Die sheriff se kantoor sê vuilspel word nie vermoed nie. Die ondersoek na haar dood duur voort.
Musgrove was 'n kardiotoraks-chirurg en genoot aan die Universiteit van Wisconsin se skool vir geneeskunde en openbare gesondheid.
Daily Mail berig die universiteit het in 'n verklaring Musgrove se dood betreur.
"Ons is hartseer oor die verlies van ons kollega dr. Kelsey Musgrove," het Emily Kumlien, die universiteit se woordvoerder, gesê. "Sy is deur haar eweknieë erken as 'n uitstekende chirurg, 'n uitstaande mentor en 'n ongelooflike vriendelike en positiewe gees. Ons gedagtes en meegevoel is met haar vriende en familie in hierdie moeilike tyd."
Tweejarige skiet sussie (4) dood
Jou Twitter-blapse binnekort dalk gewysig
Ducati gaan elektries met die V21L
Waarom is dit nuus? Dis nie nodig om te weet, belangrik om te weet of selfs goed om te weet nie. Daar sterf daagliks hordes mense ín SA. En julle skryf oor een persoon wat niks op aarde te doen het met ons nie. Swak joernaliste dalk?
Jy moet ingeteken wees om te stem10-10Jy moet ingeteken wees om te stem
In 'n mate stem ek saam. Hier op Maroela is die nuus effe deurmekaar en nie mooi afgebaken nie. Ek sou graag die belangrikste berigte (plaaslik en internasionaal) onder "Hoofberigte" wou lees, ander nuus kan dan onder "Ander Plaaslike Nuus" en "Ander Wereldnuus" aangebied word.